Rwanda verwerp derde termyn vir Kagame – praag.co.za
Rwanda verwerp derde termyn vir Kagame
Rwanda se hooggeregshof het dié week 'n aansoek om grondwetlike wysigings verwerp om pres. Paul Kagame toe te laat om vir 'n derde presidentstermyn te staan.
"Enige artikel kan gewysig word," het hoofregter Sam Rugege gesê toe hy die saak, wat deur die Demokratiese Groen Party gebring is, van die rol geskrap het. "Die petisie het geen gronde nie en word gevolglik van die hand gewys."
Die Groen Party is die enigste politieke groep wat openlik planne uitdaag om artikel 101 van Rwanda se grondwet te wysig wat die president tot twee termyne beperk.
Kagame het in 2003 en 2010 se verkiesings geseëvier en het elke keer meer as 90 persent van die stemme op hom verenig. Hy is in beheer van Rwanda sedert sy rebelle-weermag in 1994 'n einde aan die volksmoord gemaak het.
Meer as 3,7 miljoen mense, meer as 60 persent van geregistreerde kiesers, het 'n petisie onderteken wat vra vir die grondwetlike wysigings om Kagame toe te laat om weer in 2017 as presidentskandidaat te staan. Albei huise van die parlement steun ook die voorgestelde veranderinge.
Die verwikkelinge kom midde groter omstredenheid in Afrika oor pogings van leiers om grondwette te verander ten einde langer aan die mag te bly.
Skrywer praagGepubliseer op 9 Oktober 2015 Kategorieë Internasionale nuus, NuusSleutelwoord afrika, derde termyn, despote, Paul Kagame, rwanda
Vorige Vorige artikel: Nobelpryswenners genees tropiese siektes
Volgende Volgende artikel: Leon Lemmer: Universiteit Stellenbosch: Oorverligte rugkrappery en 'n linkse kattegeveg